*Projekts*

2021.gada “\_\_”.\_\_\_\_\_\_\_\_ Noteikumi Nr.\_\_

Rīgā (prot.Nr.\_\_§ )

**Tehnisko palīglīdzekļu noteikumi**

*Izdoti saskaņā ar Sociālo pakalpojumu un*

*sociālās palīdzības likuma* [*13.panta*](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#p13)*2.4 daļu,*

[*13.1 panta*](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#p13.1)*otro daļu un*[*25.panta*](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#p25)*otro un trešo daļu*

**I. Vispārīgie jautājumi**

1. Noteikumi nosaka:

1.1. valsts sabiedrībai ar ierobežotu atbildību "Nacionālais rehabilitācijas centrs "Vaivari"" (turpmāk – centrs) deleģētā valsts pienākuma – piešķirto valsts budžeta līdzekļu ietvaros nodrošināt Sociālo pakalpojumu un sociālās palīdzības likuma 25.panta pirmajā daļā minētās personas ar tehniskajiem palīglīdzekļiem (turpmāk – tehnisko palīglīdzekļu pakalpojums) izpildes nosacījumus un kārtību;

1.2.kārtību, kādā Sociālās integrācijas valsts aģentūra (turpmāk – aģentūra) sniedz no valsts budžeta finansētu tehnisko palīglīdzekļu pakalpojumu — nodrošina transportlīdzekļa pielāgošanu (turpmāk - transportlīdzekļa pielāgošanas pakalpojums) un transportlīdzekļu pielāgojumu sarakstu (1.pielikums);

1.3. no valsts budžeta finansējamo tehnisko palīglīdzekļu sarakstu (2.pielikums);

1.4. kārtību, kādā tehnisko palīglīdzekļu saņēmēji pakalpojumu sniedzēja kasē vai kontā veic vienreizēju iemaksu (turpmāk – vienreizējā iemaksa) vai līdzmaksājumu, saņemot tehniskos palīglīdzekļus par valsts budžeta līdzekļiem, un maksājuma apmēru.

2. Labklājības ministrija (turpmāk - ministrija):

2.1. slēdz līgumu ar centru par tehnisko palīglīdzekļu pakalpojuma nodrošināšanu. Līgumā iekļauj pakalpojuma finansēšanas nosacījumus, tehnisko palīglīdzekļu pakalpojuma nodrošināšanas pārraudzības un informācijas aprites kārtību, tehnisko palīglīdzekļu pakalpojuma kvalitātes kritērijus, finanšu un statistikas pārskatu sniegšanas kārtību un citus pakalpojuma sniegšanai būtiskus nosacījumus;

2.2. apstiprina individuāli izgatavojamo tehnisko palīglīdzekļu izgatavošanas cenu aprēķina metodiku un personas izdevumu par tehniskā palīglīdzekļa iegādi un tehnisko palīglīdzekļu pakalpojumu līdzmaksājuma metodiku (turpmāk – kompensācijas metodika).

3. Centrs un aģentūra organizē tehnisko palīglīdzekļu saņemšanu rindas kārtībā, izsniedz personām tehniskos palīglīdzekļus, sniedz tehnisko palīglīdzekļu pakalpojumu vai organizē tehnisko palīglīdzekļu pakalpojuma saņemšanu pie citiem pakalpojumu sniedzējiem, tai skaitā sedz tehniskā palīglīdzekļa iegādes izdevumus, ja persona izvēlējusies tehnisko palīglīdzekli saņemt ar līdzmaksājumu (turpmāk – līdzmaksājums).

4. Centrs, sniedzot tehnisko palīglīdzekļu pakalpojumu:

4.1. ir valsts informācijas sistēmas "No valsts budžeta līdzekļiem finansējamo tehnisko palīglīdzekļu lietotāju reģistrs" (turpmāk – informācijas sistēma) pārzinis;

4.2. saņem un ievada informācijas sistēmā ziņas par personām, kurām nepieciešams tehnisko palīglīdzekļu pakalpojums;

4.3. pieņem lēmumu par valsts finansēto tehnisko palīglīdzekļu piešķiršanu un ievada informācijas sistēmā ziņas par personām, kuras saņēmušas valsts finansētos tehniskos palīglīdzekļus;

4.4. pieņem lēmumu par tehniskā palīglīdzekļa iegādes izdevumu apmaksāšanu atbilstoši valsts paredzētajam finansējuma apmēram;

4.5. iegādājas, izgatavo, pielāgo un nodod personām īpašumā vai patapinājumā tehniskos palīglīdzekļus;

4.6. nodrošina centra patapināto tehnisko palīglīdzekļu garantijas un pēcgarantijas apkopi un remontu;

4.7. nodrošina centra izsniegto un izgatavoto tehnisko palīglīdzekļu garantijas apkopi un remontu;

4.8. sadarbojas ar valsts un pašvaldību institūcijām, pašvaldību sociālajiem dienestiem, juridiskām personām, citiem tehnisko palīglīdzekļu pakalpojuma sniedzējiem, privātpersonām un nevalstiskajām organizācijām;

4.9. izveido klientu nevalstisko organizāciju un nozares profesionālo organizāciju pārstāvju padomi;

4.10. nodrošina informācijas apmaiņu ar citiem tehnisko palīglīdzekļu pakalpojuma sniedzējiem, ar kuriem centram ir līgumattiecības, izmantojot informācijas sistēmā iekļautās ziņas;

4.11. ne retāk kā reizi trīs gados veic individuāli izgatavojamo tehnisko palīglīdzekļu izgatavošanas cenu aprēķina aktualizāciju;

4.12. ne retāk kā reizi trīs gados veic kompensācijas apmēru aktualizāciju tehnisko palīglīdzekļu iegādei ar līdzmaksājumu;

4.13. ja nepieciešams, organizē tehnisko palīglīdzekļu vai tehnisko palīglīdzekļu pakalpojuma iepirkumus, atlasa citus pakalpojuma sniedzējus, kuri personām sniedz tehnisko palīglīdzekļu pakalpojumu, kā arī slēdz līgumus ar šiem pakalpojumu sniedzējiem par tehnisko palīglīdzekļu pakalpojumu nodrošināšanu;

4.14. iesniedz ministrijā pārskatus par sniegtajiem pakalpojumiem saskaņā ar šo noteikumu [2.1.apakšpunktā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#p2) minēto līgumu;

4.15. atbilstoši normatīvajiem aktiem sauszemes transportlīdzekļu īpašnieku civiltiesiskās atbildības obligātās apdrošināšanas jomā organizē valsts budžeta līdzekļu atgūšanu no apdrošinātājiem par tehniskajiem palīglīdzekļiem, kuri personām piešķirti sakarā ar ceļu satiksmes negadījumiem.

**II. Tehnisko palīglīdzekļu pakalpojuma pieprasīšana un lēmumu pieņemšana par tehnisko palīglīdzekļu pakalpojuma piešķišanu**

5. Lai pieteiktos šo noteikumu [2.pielikumā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) minētā tehniskā palīglīdzekļa saņemšanai, persona centrā iesniedz, nosūta elektroniski atbilstoši normatīvajiem aktiem par elektronisko dokumentu noformēšanu vai pa pastu:

5.1. iesniegumu tehniskā palīglīdzekļa saņemšanai, kurā norāda vārdu, uzvārdu, personas kodu, dzīvesvietas adresi, tālruņa numuru, e-pasta adresi (ja ir), oficiālo elektronisko adresi (ja ir), invaliditāti (ja ir), kā arī nepieciešamā tehniskā palīglīdzekļa veidu un izmantošanas mērķi. Ja zināms, ka tehnisko palīglīdzekli saņems cita persona, nevis iesnieguma iesniedzējs, iesniegumā norāda šīs personas vārdu, uzvārdu un personas kodu;

5.2. ārstējošā ārsta vai ergoterapeita atzinuma tehniskā palīglīdzekļa saņemšanai oriģinālu (veidlapa “Atzinums tehniskā palīglīdzekļa saņemšanai”) atbilstoši normatīvajiem aktiem par medicīnisko dokumentu lietvedības kārtību, izņemot, ja persona piesakās šo noteikumu 2.pielikuma 3. un 4. punktā minētā tehniskā palīglīdzekļa saņemšanai. Atzinums tehniskā palīglīdzekļa saņemšanai ir derīgs sešus mēnešus no tā sagatavošanas datuma;

5.3. ārstniecības personas novērtējumu pēc *Braden* skalas oriģinālu ja persona piesakās šo noteikumu 2. pielikuma 6., 212. un 214.punktā minētā tehniskā palīglīdzekļa saņemšanai;

5.4. Veselības un darbspēju ekspertīzes ārstu valsts komisijas atzinumu (turpmāk - valsts komisija) par īpašas kopšanas nepieciešamību sakarā ar funkcionēšanas traucējumiem (kopiju), ja persona piesakās šo noteikumu 2. pielikuma 6., 185., 209., 212. un 214.punktā minētā tehniskā palīglīdzekļa saņemšanai;

5.5. pašvaldības sociālā dienesta izziņu par fiziskās vides atbilstību, ja persona piesakās šo noteikumu [2.pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel1) 204. un 205. punktā minētā tehniskā palīglīdzekļa saņemšanai;

5.6. izmeklējuma, kurš veikts ar validētām metodēm (polisomnogrāfija, poligrāfija), rezultātu lapu (kopiju), kurā norādīts apnojas-hipapnojas indekss (AHI), ja persona piesakās šo noteikumu [2.pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel1) 1. un 2. punktā minētā tehniskā palīglīdzekļa saņemšanai;

5.7. ārsta pneimonologa vai kardiologa atzinumu, ja persona piesakās šo noteikumu [2.pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel1) 3. un 4. punktā minētā tehniskā palīglīdzekļa saņemšanai;

5.8. Latvijas Paralimpiskās komitejas apliecinājumu, ja persona piesakās šo noteikumu [2.pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel1) 133., 143 un 193. punktā minētā tehniskā palīglīdzekļa saņemšanai.

6. Bērnam vai pilngadīgai personai, kuras rīcībspēju ierobežojusi tiesa, tehnisko palīglīdzekli pieprasa likumiskais pārstāvis. Likumiskais pārstāvis papildus šo noteikumu 5.1. apakšpunktā minētajām ziņām norāda arī savus personas datus un pievieno pārstāvības tiesības apliecinoša dokumenta kopiju.

7. Ja tehnisko palīglīdzekli pilngadīgai personai pieprasījis tās pilnvarots pārstāvis, iesniegumā papildus šo noteikumu 5.1. apakšpunktā minētajām ziņām pārstāvis norāda arī savus personas datus un pievieno notariāli apliecinātu pārstāvības tiesības apliecinoša dokumenta kopiju.

8. Ja persona vēlas tehnisko palīglīdzekli saņemt ar līdzmaksājumu, persona papildus šo noteikumu 5.punktā noteiktajam:

8.1. iesniegumā norāda, ka tā vēlas saņemt tehnisko palīglīdzekli ar līdzmaksājumu;

8.2. iesniegumam pievieno multiprofesionālās medicīniskās rehabilitācijas komandas slēdzienu, kurā ir norādīts personas funkcionēšanas raksturojums, tehniskā palīglīdzekļa nepieciešamības pamatojums, izmaiņas dinamikā, nepieciešamā tehniskā palīglīdzekļa veids atbilstoši *ISO 9999* klasifikācijai, tā apraksts, lietošanas mērķis un sniegta informācija par rehabilitācijas plānu un tehniskā palīglīdzekļa integrācijas procesa taktiku, ja persona piesakās tehniskā palīglīdzekļa saņemšanai atbilstoši šo noteikumu 44. punktam.

9. Ja persona piesakās tehniskā palīglīdzekļa saņemšanai steidzamības kārtā atbilstoši šo noteikumu 10. punktā noteiktajam, persona papildus šo noteikumu 5.punktā noteiktajam iesniedz vienu no šādiem dokumentiem vai iesniegumā norāda šādu informāciju:

9.1. stacionārā vai ambulatorā pacienta medicīniskās kartes izrakstu (veidlapa Nr.027/u “Izraksts no stacionārā/ambulatorā pacienta medicīniskās kartes”) vai stacionārā pacienta medicīniskās kartes 1.ieliekamo lapu ar epikrīzi (veidlapa Nr.003/u “Stacionāra un dienas stacionāra pacienta medicīniskā karte”)(kopija) atbilstoši normatīvajiem aktiem par medicīnisko dokumentu lietvedības kārtību, kas izsniegta ne vēlāk kā sešus mēnešus pirms dokumentu iesniegšanas centrā, ja persona piesakās tehniskā palīglīdzekļa saņemšanai atbilstoši šo noteikumu 10.1. apakšpunktam;

9.2. individuālo rehabilitācijas plānu, ja personai ar prognozējamu invaliditāti nepieciešamība pēc tehniskā palīglīdzekļa noteikta individuālajā rehabilitācijas plānā un ja persona piesakās tehniskā palīglīdzekļa saņemšanai atbilstoši šo noteikumu 10.2. apakšpunktam.

9.3. ja persona piesakās tehniskā palīglīdzekļa saņemšanai atbilstoši šo noteikumu 10.5. apakšpunktam:

9.3.1. izglītības iestādes apliecinājumu, ka persona apgūst izglītības programmu konkrētajā izglītības iestādē;

9.3.2. darba devēja apliecinājumu, ka persona ir darba ņēmējs pie darba devēja, kas izsniegts ne agrāk kā vienu mēnesi pirms pakalpojuma pieprasīšanas;

9.3.3. nodokļu maksātāja reģistrācijas numuru un komersanta firmu vai nodokļu maksātāja reģistrācijas numuru personām, ja personai tehniskais palīglīdzeklis nepieciešams individuāla darba vai citas saimnieciskas darbības veikšanai.

10. Tehnisko palīglīdzekli steidzamības kārtā personas saņem šādā secībā:

10.1. ne vēlāk kā sešu mēnešu laikā no pirmreizējo funkcionēšanas traucējumu iestāšanās brīža;

10.2. ar prognozējamu invaliditāti – individuālajā rehabilitācijas plānā paredzēto tehnisko palīglīdzekli, ja valsts komisijas apstiprinātajā personas individuālajā rehabilitācijas plānā ir paredzēts, ka personai jāsaņem tehniskais palīglīdzeklis steidzamības kārtā;

10.3. bērniem. Bērni, kas uzņemti rindā tehnisko palīglīdzekļu saņemšanai steidzamības kārtā, bet kļuvuši pilngadīgi, tehniskos palīglīdzekļus saņem steidzamības kārtā, ja rindā iestājušies vismaz sešus mēnešus līdz pilngadības sasniegšanai;

10.4. grūtniecēm, kam antropometrisko rādītāju izmaiņu dēļ jānomaina iepriekš saņemtais tehniskais palīglīdzeklis;

10.5. nodarbinātām un, kuras apgūst izglītības programmu, ja tehniskais palīglīdzeklis nepieciešams izglītības ieguves procesā vai darba pienākumu veikšanai, izņemot palīglīdzekļus pašaprūpes veikšanai un dalībai pašaprūpē, personīgās aprūpes un aizsardzības palīglīdzekļus.

11.  Persona gada laikā:

11.1 var pieprasīt tehnisko palīglīdzekli steidzamības kārtā tikai vienā no šo noteikumu 10[. punktā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#p13) minētajiem gadījumiem;

11.2. var saņemt steidzamības kārtā vienu no šo noteikumu 2. pielikuma 186., 187., 188., 189., 190., 191., 192., 193., 194., 195., 196., 197., 198., 199., 200., 201., 202., 203., 204., 205., 206., 207., 208. un 209. punktā minētajiem personīgās pārvietošanās palīglīdzekļiem.

12. Pamatojoties uz saņemto informāciju, centrs pārbauda iesniegtos dokumentus, reģistrē personu informācijas sistēmā un pieņem vienu no šādiem lēmumiem:

12.1. par tehniskā palīglīdzekļa pakalpojuma piešķiršanu un tehniskā palīglīdzekļa nodošanu patapinājumā vai īpašumā;

12.2. par tehniskā palīglīdzekļa pakalpojuma piešķiršanu un personas uzņemšanu rindā tehniskā palīglīdzekļa saņemšanai;

12.3. par atteikumu piešķirt personai tehnisko palīglīdzekli, ja:

12.3.1. iesniegtie dokumenti arī pēc precizējošas informācijas saņemšanas vai personas statuss neatbilst Sociālo pakalpojumu un sociālās palīdzības likumā noteiktajām prasībām;

12.3.2. nav beidzies šo noteikumu [2.pielikumā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) minētais termiņš, pēc kura beigām personu var atkārtoti uzņemt rindā jauna tehniskā palīglīdzekļa saņemšanai;

12.3.3. saskaņā ar centra speciālistu vai funkcionēšanas novērtēšanas komisijas atzinumu tehniskais palīglīdzeklis personai nav atbilstošs, vai personai nav tādu funkcionēšanas traucējumu, kuru novēršanai, kompensēšanai vai atvieglošanai nepieciešams tehniskais palīglīdzeklis;

12.3.4. persona nav atdevusi kādu no iepriekš saņemtajiem tehniskajiem palīglīdzekļiem līgumā noteiktajā termiņā vai nav segusi iepriekš saņemtā tehniskā palīglīdzekļa iegādes vērtību šo noteikumu 32. punktā noteiktajā kārtībā un apmērā;

12.3.5. persona pieprasīto tehnisko palīglīdzekli (ar vienādu *ISO* kodu) centrā jau ir patapinājusi un ir spēkā patapinājuma līgums;

12.3.6. persona pieprasījusi vairākus tehniskos palīglīdzekļus, kas līdzīgā veidā kompensē vienus un tos pašus funkcionēšanas traucējumus;

12.3.7. tehniskā palīglīdzekļa lietotājs šo noteikumu 55. punktā minētajā gadījumā atteicies segt tehniskajam palīglīdzeklim radītos zaudējumus;

12.3.8. tehniskā palīglīdzekļa lietotājs pieprasa tāda paša veida tehnisko palīglīdzekli, kādu nodevis pirms šo noteikumu [2. pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) 6.ailē minētā termiņa, pēc kura beigām personu var uzņemt rindā jauna tehniskā palīglīdzekļa saņemšanai;

12.4. par tehniskā palīglīdzekļa piešķiršanas atlikšanu atbilstoši funkcionēšanas novērtēšanas komisijas atzinumam.

13. Ja persona piesakās šo noteikumu [2.pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) 52.,53., 58.,59. un 100. punktā minētā tehniskā palīglīdzekļa periodiskai nomaiņai, lai nodrošinātu ārstniecības procesa nepārtrauktību, centrs 10 darbdienu laikā pieņem lēmumu par tehniskā palīglīdzekļa pakalpojuma piešķiršanu un tehniskā palīglīdzekļa nodošanu īpašumā vai citu lēmumu atbilstoši šo noteikumu 12. punktam.

14. Personu var atkārtoti uzņemt rindā tehniskā palīglīdzekļa saņemšanai, ja:

14.1. ir beidzies šo noteikumu [2.pielikumā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) minētais termiņš, pēc kura personu var atkārtoti uzņemt rindā tehniskā palīglīdzekļa saņemšanai;

14.2. ir mainījies personas funkcionēšanas traucējumu veids un smaguma pakāpe, tāpēc iepriekš izsniegtais tehniskais palīglīdzeklis ir kļuvis nepiemērots turpmākai lietošanai;

14.3. atbilstoši funkcionēšanas novērtēšanas komisijas atzinumam vai pakalpojuma sniedzēja, kas izgatavojis vai piegādājis tehnisko palīglīdzekli slēdzienam, tehniskais palīglīdzeklis ir kļuvis lietošanai nederīgs, izņemot gadījumu, ja pakalpojuma sniedzēja, kas izgatavojis vai piegādājis tehnisko palīglīdzekli, veiktajā tehniskajā ekspertīzē ir konstatēts, ka izsniegtais tehniskais palīglīdzeklis ir tīši bojāts;

14.4. personai mainījušies antropometriskie rādītāji, tāpēc iepriekš izsniegtais tehniskais palīglīdzeklis ir kļuvis nepiemērots turpmākai lietošanai;

14.5. personai nepieciešami šo noteikumu [2. pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) 12., 13., 14., 65., 70. punktā minētie tehniskie palīglīdzekļi. Personu rindā uzņem ne agrāk kā vienu gadu pēc iepriekš izsniegtā tehniskā palīglīdzekļa saņemšanas;

14.6. tehniskais palīglīdzeklis nozagts vai neatgriezeniski bojāts nepārvaramas varas dēļ un persona iesniedz informāciju par normatīvajos aktos noteiktajā kārtībā uzsāktu procesuālo lietvedību (piemēram, zādzības, ugunsgrēki);

14.7. nodarbinātām personām vai persona apgūst izglītības programmu izglītības iestādē, par to iesniedzot attiecīgu apliecinājumu, un vēlas saņemt otru pārvietošanās tehnisko palīglīdzekli, kas noteikts šo noteikumu 2. pielikuma 186., 187., 188., 189., 190., 191., 192., 194., 195., 196., 197., 199., 200., 201., 202. un 203.punktā.

15. Par pieņemto lēmumu centrs informē personu vai tās likumisko pārstāvi.

16. Ja pieņemts lēmums par tehniskā palīglīdzekļa piešķiršanu vai ir pienākusi personas rinda tehniskā palīglīdzekļa saņemšanai, centrs pārbauda vai personas statuss atbilst Sociālo pakalpojumu un sociālās palīdzības likumā minētajiem nosacījumiem un nosūta personai vai tās likumiskajam pārstāvim, tai skaitā personām, kas tehnisko palīglīdzekļu pakalpojumu saņem ar līdzmaksājumu, uzaicinājumu saņemt tehnisko palīglīdzekli vai tehniskā palīglīdzekļa pakalpojumu. Uzaicinājumā:

16.1. norāda tehnisko palīglīdzekļu pakalpojuma sniedzēju un vietu, kur personai jāierodas saņemt tehnisko palīglīdzekli vai tehniskā palīglīdzekļa pakalpojumu;

16.2. informē personu par vienreizējās iemaksas summu un kārtību, ja tiek saņemti tehniskie palīglīdzekļi par valsts budžeta līdzekļiem, vai šo noteikumu 40. punktā minētās kompensācijas saņemšanas kārtību.

17. Ja mēneša laikā pēc uzaicinājuma nosūtīšanas persona vai tās likumiskais vai pilnvarotais pārstāvis, nebrīdinot par neierašanās iemesliem, neierodas saņemt tehnisko palīglīdzekli vai tehniskā palīglīdzekļa pakalpojumu, centrs personai nosūta atkārtotu uzaicinājumu.

18. Centrs pieņem lēmumu par atteikumu piešķirt personai tehnisko palīglīdzekli un svītro personu no attiecīgā veida tehnisko palīglīdzekļu rindas, ja divu nedēļu laikā pēc centra atkārtotā uzaicinājuma persona vai tās likumiskais vai pilnvarotais pārstāvis, nebrīdinot centru par neierašanās iemesliem, neierodas saņemt tehnisko palīglīdzekli vai tehniskā palīglīdzekļa pakalpojumu.

19. Ja atkārtotā uzaicinājuma saņemšanas laikā persona ir ārstējusies stacionārā ārstniecības iestādē, ko apliecina ārstniecības iestādes izsniegts dokuments, persona tiek atjaunota rindā, ja bija svītrota, un tiek nodrošināta ar tehnisko palīglīdzekli iespējami ātrākā laikā. Personu var atjaunot rindā tehniskā palīglīdzekļa saņemšanai, ja pakalpojuma saņemšanai noteiktajā laikā persona ārstējas stacionārā, dienas stacionārā vai ambulatori, un to apliecina ārstniecības personas izsniegts izraksts no stacionārā vai ambulatorā pacienta medicīniskās kartes vai persona saņem veselības aprūpes pakalpojumu mājās konkrētu medicīnisku indikāciju dēļ (piemēram, persona ir izrakstīta no stacionārās ārstniecības iestādes vai no dienas stacionāra pēc ķirurģiskas iejaukšanās) un to apliecina ārstniecības personas izsniegts izraksts no ambulatorā pacienta medicīniskās kartes.

20. Ja šo noteikumu 2.pielikuma 133., 143. un 193. punktā minētais tehniskais palīglīdzeklis ir nepieciešams sportistam dalībai sacensībās, Latvijas Paralimpiskā komiteja nepieciešamā tehniskā palīglīdzekļa veidu un skaitu saskaņo ar centru deleģēšanas līgumā noteiktās summas ietvaros.

21. Centra darbinieku izdotos administratīvos aktus persona var apstrīdēt, iesniedzot attiecīgu iesniegumu centra valdes priekšsēdētājam. Centra valdes priekšsēdētāja lēmumu var pārsūdzēt tiesā.

**III. Tehnisko palīglīdzekļu saņemšanas un aprites kārtība**

22. Tehnisko palīglīdzekļu izgatavošanu, pielāgošanu, izsniegšanu un to lietošanas apmācību veic centrs vai pakalpojuma sniedzējs, kurš atbilst tehniskās ortopēdijas iestādēm normatīvajos aktos noteiktajām obligātajām prasībām vai citām centra noteiktajām prasībām un ar kurām centrs ir noslēdzis attiecīgu līgumu.

23. Tehniskā palīglīdzekļa vai ar tehniskā palīglīdzekļa saņemšanu saistītā pakalpojuma saņemšanai personai vai tās likumiskajam vai pilnvarotajam pārstāvim jāierodas centrā vai pie attiecīgā pakalpojuma sniedzēja atbilstoši centra uzaicinājumam un jāuzrāda personu apliecinošs dokuments un pārstāvības tiesības apliecinošs dokuments.

24.Lai saņemtu šo noteikumu 2. pielikumā minētos alternatīvās komunikācijas, ortožu, protēžu, ortopēdisko apavu grupas tehniskos palīglīdzekļus un šo noteikumu [2.pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) 172., 177., 178. 180., 181., 182., 184., 186., 187, 188., 189., 190., 191., 192., 193., 194., 195., 196., 197., 198., 199., 200., 201., 202., 203., 204. un 205. punktā minētos tehniskos palīglīdzekļus, personai jāierodas personīgi.

25. Ja persona sava funkcionēšanas stāvokļa dēļ nevar ierasties, lai saņemtu šo noteikumu 2. pielikumā noteikto personīgās medicīniskās aprūpes, personīgās aprūpes un aizsardzības, personīgās pārvietošanās, mājsaimniecības, mājas un citu telpu pielāgošanas grupas tehnisko palīglīdzekli, personai ir tiesības pieprasīt mājas vizīti, informējot par to centru un samaksājot atbilstoši centra vai pakalpojuma sniedzēja maksas pakalpojumu cenrādim.

26. Ja persona sava funkcionēšanas stāvokļa dēļ nevar ierasties, lai saņemtu šo noteikumu 2. pielikumā noteikto personīgās pārvietošanās tehnisko palīglīdzekli vai funkcionālo gultu, personai ar īpašas kopšanas nepieciešamību ir tiesības pieprasīt valsts finansētu mājas vizīti.

27. Ja persona centrā ieradusies personīgi, centra funkcionālie speciālisti, izsniedzot ārstējošā ārsta atzinumā norādīto tehnisko palīglīdzekli un veicot personas funkcionēšanas novērtēšanu, ja nepieciešams, var precizēt tehniskā palīglīdzekļa veidu un izsniegt tehnisko palīglīdzekli atbilstoši personas funkcionēšanas traucējumiem šo noteikumu [2. pielikumā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) noteikto tehnisko palīglīdzekļu apakšgrupu robežās.

28. Pirms tehniskā palīglīdzekļa izsniegšanas vai cita ar tehniskā palīglīdzekļa izsniegšanu saistīta pakalpojuma sniegšanas centrs un pakalpojuma sniedzējs:

28.1. pārbauda, vai persona, kurai tehniskais palīglīdzeklis nepieciešams, ir reģistrēta centra informācijas sistēmā;

28.2. pārliecinās, vai personas dati atbilst centra informācijas sistēmā esošajai informācijai;

28.3. ievada nepieciešamos datus centra informācijas sistēmā.

29. Izsniedzot tehnisko palīglīdzekli, centrs vai pakalpojuma sniedzējs:

29.1. veic personas funkcionēšanas novērtēšanu;

29.2. izsniedzot tehnisko palīglīdzekli, centra funkcionālie speciālisti, ņemot vērā personas individuālos antropometriskos rādītājus, veic tehniskā palīglīdzekļa pielāgošanu;

29.3. apmāca personu lietot tehnisko palīglīdzekli, kā arī izsniedz personai tehniskā palīglīdzekļa lietošanas un tehniskās apkopes instrukciju;

29.4. iekasē vienreizējo iemaksu šo noteikumu 58. punktā noteiktajā apmērā vai saņem izziņas kopiju, kas apliecina personas tiesības tikt atbrīvotai no vienreizējās iemaksas veikšanas šo noteikumu 61. punktā noteiktajos gadījumos;

29.5. slēdz līgumu ar personu par tehniskā palīglīdzekļa nodošanu personai īpašumā vai patapinājumā. Līgumā norāda sniedzamā pakalpojuma apjomu, tehniskā palīglīdzekļa veidu, modeli, bilances vērtību, termiņu, pēc kura beigām personu var uzņemt rindā pēc jauna tehniskā palīglīdzekļa, garantijas un remonta nosacījumus, kā arī lietošanas nosacījumus;

29.6. sastāda pieņemšanas – nodošanas aktu par tehniskā palīglīdzekļa nodošanu personai īpašumā vai patapinājumā.

30. Ja personai patapinājumā esošais tehniskais palīglīdzeklis vairs nav nepieciešams vai pienācis šo noteikumu 2. pielikumā vai līgumā noteiktais termiņš un tas netiek pagarināts, persona nodod tehnisko palīglīdzekli centrā vai pakalpojuma sniedzējam, un par to tiek sastādīts pieņemšanas – nodošanas akts.

31. Ja patapinātā tehniskā palīglīdzekļa saņēmējs ir miris, viņa ģimenes locekļiem, mantiniekiem, aprūpētājiem, aizbildņiem vai pilnvarotajām personām, ir pienākums to atdot centram 30 dienu laikā pēc tehniskā palīglīdzekļa saņēmēja nāves.

32. Ja patapinātu tehnisko palīglīdzekli atdot centram nav iespējams, tad personai, tās ģimenes locekļiem, mantiniekiem, aprūpētājiem, aizbildņiem vai pilnvarotajām personām, ir pienākums segt tehniskā palīglīdzekļa vērtību šādā apmērā:

32.1. 75 % no patapinātā tehniskā palīglīdzekļa iegādes vērtības, ja personai izsniegts nelietots tehniskais palīglīdzeklis;

32.2. 50 % no patapinātā tehniskā palīglīdzekļa iepirkuma vērtības, ja personai izsniegts iepriekš lietots tehniskais palīglīdzeklis.

33. Personai ir tiesības lūgt pagarināt patapinājumā esošā tehniskā palīglīdzekļa šo noteikumu 2. pielikumā vai līgumā noteikto termiņu, pēc kura personai ir tiesības atkārtoti pieprasīt tehnisko palīglīdzekli, iesniedzot attiecīgu iesniegumu centrā.

34. Patapināto tehnisko palīglīdzekli, kas nav atbilstošs personas funkcionēšanas vajadzībām, persona var apmainīt centrā pret tās vajadzībām atbilstošu palīglīdzekli viena mēneša laikā no datuma, kas norādīts tehniskā palīglīdzekļa pieņemšanas – nodošanas aktā.

35. Ja tehniskais palīglīdzeklis, kas iegādāts atbilstoši personas antropometriskajiem rādītājiem vai citiem individuāliem parametriem, ir personai neatbilstošs, centrs to var personai atkārtoti iegādāties vai kompensēt atkārtoti vienu reizi šo noteikumu 2.pielikumā 6.ailē noteiktajā periodā.

36. Ja persona mēneša laikā pēc tehniskā palīglīdzekļa saņemšanas īpašumā vai patapinājumā vēršas centrā ar iesniegumu, ka vēlas apmainīt vai nodot tehnisko palīglīdzekli, iesniegumā norāda konstatētās neatbilstības, kas ierobežo personas funkcionēšanu. Persona var veikt tehniskā palīglīdzekļa apmaiņu vai nodošanu vienu reizi šo noteikumu 2.pielikumā 6.ailē noteiktajā periodā. Ja minētajā laikā persona ir ārstējusies stacionāra ārstniecības iestādē, ko apliecina ārstniecības iestādes izsniegts dokuments, tad proporcionāli tiek pagarināts termiņš iesnieguma iesniegšanai par tehniskā palīglīdzekļa apmaiņu vai nodošanu.

37. Centrs izvērtē personas iesniegumā norādītās tehniskā palīglīdzekļa neatbilstības un iespējas nodrošināt atbilstošu personas funkcionēšanas stāvoklim tehnisko palīglīdzekli, novērtē tehnisko palīglīdzekli un tā atbilstību personai un nodrošina nepieciešamos uzlabojumus vai, ja tas nav iespējams, tehniskā palīglīdzekļa maiņu, vai sniedz pamatotu atteikumu.

38. Ja centrs vai pakalpojuma sniedzējs konstatē, ka tehniskais palīglīdzeklis netiek lietots vai netiek lietots atbilstoši tā lietošanas instrukcijai un speciālistu ieteikumiem, centrs var lemt par patapinājuma līguma izbeigšanu un tehniskā palīglīdzekļa atgriešanu centrā.

**IV. Tehnisko palīglīdzekļu saņemšana ar līdzmaksājumu**

39. Ja persona izsaka vēlmi saņemt ar līdzmaksājumu tehnisko palīglīdzekli, kas minēts šo noteikumu [2. pielikumā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2), tad pēc šo noteikumu 43.punktā minētā lēmuma saņemšanas  persona to var iegādāties par saviem līdzekļiem Eiropas Savienības un Eiropas Ekonomikas zonas dalībvalstī vai Šveices Konfederācijā (turpmāk kopā – Eiropas valsts) un personai no valsts budžeta līdzekļiem atlīdzina tehniskā palīglīdzekļa iegādes izdevumus atbilstoši kompensācijas metodikā noteiktajam kompensācijas apmēram.

40. Ar līdzmaksājumu nenodrošina šo noteikumu 2.pielikuma 3.punktā minēto iekārtu ilgstošai skābekļa terapijai ārpus ārstniecības iestādes (skābekļa koncentratoru).

41. Ja persona izsaka vēlmi saņemt tehnisko palīglīdzekli, kas nav minēts šo noteikumu 2. pielikumā, bet iekļaujas ortožu grupā un kam ir paaugstināta funkcionalitāte un kas paredzēts noteiktu funkcionēšanas traucējumu mazināšanai neatkarīgi no tehniskā palīglīdzekļa skaita un to komplektējošo daļu daudzuma, tad pēc šo noteikumu 43.punktā minētā lēmuma saņemšanas, persona to var iegādāties par saviem līdzekļiem Eiropas valstī, un personai no valsts budžeta līdzekļiem atlīdzina palīglīdzekļa iegādes izdevumus, bet ne vairāk kā 2500 *euro*

42. Ja personai nepieciešams saņemt tehnisko palīglīdzekli – autosēdeklīti bērniem, tad pēc šo noteikumu 43.punktā minētā lēmuma saņemšanas, persona to var iegādāties par saviem līdzekļiem Eiropas valstī, un personai no valsts budžeta līdzekļiem izmaksā atlīdzina palīglīdzekļa iegādes izdevumus, bet ne vairāk kā 1500 *euro*.

43. Par pieņemto lēmumu atļaut uzsākt tehniskā palīglīdzekļa saņemšanu ar līdzmaksājumu, centrs informē personu vai tās likumisko pārstāvi.

44. Ja pieņemts lēmums atļaut uzsākt tehniskā palīglīdzekļa saņemšanu ar līdzmaksājumu, sešu mēnešu laikā no lēmuma paziņošanas, persona centrā iesniedz:

44.1. iesniegumu izdevumu kompensēšanai par tehnisko palīglīdzekli;

44.2. atbilstoši normatīvajiem aktiem par medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtību izsniegtu CE atbilstības deklarācijas kopiju, kas apliecina, ka tehniskais palīglīdzeklis ir medicīnas prece, vai izgatavotāja izsniegta apliecinājuma kopiju, ka tehniskais palīglīdzeklis ir medicīnas prece;

44.3. Eiropas valsts tehniskā palīglīdzekļa pakalpojuma sniedzēja izsniegtu pieprasījumu apmaksas veikšanai par tehnisko palīglīdzekli, kurā norādīts tehniskā palīglīdzekļa pilns nosaukums un informācija par sniegtajiem pakalpojumiem, norādot pozīcijas, kas veido tehniskā palīglīdzekļa iegādes summu;

44.4. ja persona pati no saviem līdzekļiem ir apmaksājusi tehniskā palīglīdzekļa izgatavošanu un iegādi vai iegādi, tā centrā iesniedz apmaksu apliecinošus dokumentus.

44. 4. tehniskā palīglīdzekļa saņemšanu apliecinoša dokumenta kopiju, uzrādot oriģinālu.

44.5. šo noteikumu 48. punktā minēto pieņemšanas – nodošanas aktu, ja personas lietošanā ir centrā patapināts tehniskais palīglīdzeklis, kas līdzīgā veidā kompensē vienus un tos pašus funkcionēšanas traucējumus.

45. Ja sešu mēnešu laikā no šo noteikumu 43. punktā minētā lēmuma paziņošanas, persona vai tās likumiskais vai pilnvarotais pārstāvis, neiesniedz centrā dokumentus šo noteikumu 44. punktā noteiktajā apjomā un termiņā, centrs personai nosūta atkārtotu uzaicinājumu.

46. Centrs pieņem lēmumu par atteikumu piešķirt personai tehnisko palīglīdzekli ar kompensāciju un svītro personu no attiecīgā veida tehnisko palīglīdzekļu rindas, ja divu mēnešu laikā pēc centra atkārtotā uzaicinājuma persona vai tās likumiskais vai pilnvarotais pārstāvis, neiesniedz dokumentus šo noteikumu 44. punktā noteiktajā apjomā un termiņā.

47. Lai Centrs pieņemtu šo noteikumu 48.punktā minēto lēmumu par kompensācijas izmaksu, persona, kuras lietošanā ir patapināts tehniskais palīglīdzeklis, kas līdzīgā veidā kompensē vienus un tos pašus funkcionēšanas traucējumus, to nodod centrā. Par minēto faktu centrs sastāda pieņemšanas – nodošanas aktu.

48. Centrs, pamatojoties uz šo noteikumu 44.punktā minētajiem dokumentiem, pieņem lēmumu par kompensācijas piešķiršanu vai par atteikumu kompensēt personai tehniskā palīglīdzekļa izmaksas.

49. Persona, kas saņēmusi tehnisko palīglīdzekli, izmantojot kompensāciju, to saņem īpašumā. Persona atkārtoti tiek uzņemta rindā jauna tehniskā palīglīdzekļa saņemšanai šādos termiņos vai gadījumos:

49.1. ja persona saņēmusi šo noteikumu 2. pielikumā minēto ortožu, protēžu, ortopēdisko apavu grupas tehnisko palīglīdzekli, – atbilstoši šo noteikumu 15.1., 15.2., 15.4. apakšpunktā noteiktajiem termiņiem;

49.2. ja persona saņēmusi citus šo noteikumu 2. pielikumā minētos tehniskos palīglīdzekļus – pēc šo noteikumu [2. pielikumā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) minētā termiņa;

49.3. ja kompensācija piešķirta atbilstoši šo noteikumu 4[8. punktam](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#p25.2) un ir mainījušies personas antropometriskie rādītāji, – ne biežāk kā reizi gadā.

**V. Funkcionēšanas novērtēšanas komisija**

50. Centrs izveido funkcionēšanas novērtēšanas komisiju. Minēto komisiju var sasaukt šādos gadījumos:

50.1. sarežģītos funkcionēšanas ierobežojumu gadījumos, nosakot tehnisko palīglīdzekļu veidus, kuru piešķiršanai nepieciešams šīs komisijas atzinums;

50.2. ja personai mainījies funkcionēšanas traucējumu veids un smaguma pakāpe;

50.3. strīdu gadījumos;

50.4. ja saskaņā ar personas iesniegumu nepieciešams mainīt tehniskā palīglīdzekļa veidu;

50.5. lai lemtu par atļauju uzsākt tehniskā palīglīdzekļa saņemšanu ar līdzmaksājumu un par tehniskā palīglīdzekļa iegādes izdevumu apmaksāšanu, ja persona izvēlējusies tehnisko palīglīdzekli saņemt ar līdzmaksājumu;

50.6. lai noteiktu īsāku laiku personas uzņemšanai rindā pēc jauna tehniskā palīglīdzekļa, kas var būt īsāks par šo noteikumu 2. pielikumā noteikto, ja šāda nepieciešamība ir medicīniski pamatota.

51. Centram ir tiesības uzaicināt personu, kura piesakās tehniskā palīglīdzekļa saņemšanai, uz funkcionēšanas novērtēšanas komisiju citos šo noteikumu 50. punktā neminētajos gadījumos.

52. Personu uz funkcionēšanas novērtēšanas komisiju uzaicina atbilstoši šo noteikumu 17., 18. un 19. punktā noteiktajam.

**VI. Tehniskā palīglīdzekļa remonts**

53.  Centrs nodrošina centrā izsniegtā tehniskā palīglīdzekļa garantijas remontu un centrā patapinātā tehniskā palīglīdzekļa pēcgarantijas remontu, ja beidzies tehniskā palīglīdzekļa garantijas laiks.

54.  Centrs var aizvietot patapināto tehnisko palīglīdzekli uz remonta laiku, izņemot, ja:

54.1. personai ir piešķirts cits tehniskais palīglīdzeklis, kas līdzīgā veidā kompensē vienus un tos pašus funkcionēšanas traucējumus;

54.2. tehniskais palīglīdzeklis ir bojāts lietotāja vainas dēļ.

55. Ja tehniskā palīglīdzekļa remonta laikā tehnisko palīglīdzekļu pakalpojuma sniedzēja vai centra darbinieki konstatē, ka tehniskā palīglīdzekļa defekts ir radies tehniskā palīglīdzekļa lietotāja vainas dēļ, par to sagatavo attiecīgu slēdzienu un radītos zaudējumus sedz tehniskā palīglīdzekļa lietotājs.

56. Šo noteikumu 55. [punktā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#p19.3) minētajā situācijā lietotājam ir tiesības veikt neatkarīgu ekspertīzi, ko nodrošina licencēts eksperts. Izdevumus par ekspertīzi sedz tehniskā palīglīdzekļa lietotājs. Ekspertīze veicama ne vēlāk kā 90 dienu laikā pēc šo noteikumu 55.punktā minētā slēdziena saņemšanas dienas.

57. Pēc tehniskā palīglīdzekļa remonta veikšanas centrs par to paziņo tehniskā palīglīdzekļa lietotājam vai tā likumiskajam vai pilnvarotajam pārstāvim. Gadījumā, ja tehniskā palīglīdzekļa lietotājs vai tā likumiskais vai pilnvarotais pārstāvis pēc atkārtotā uzaicinājuma nosūtīšanas viena mēneša laikā neierodas centrā pēc remontā nodotā tehniskā palīglīdzekļa vai atsakās nodot uz remonta laiku saņemto tehnisko palīglīdzekli, centrs, pēc šī termiņa beigām, vienpusēji izbeidz noslēgto līgumu par tehniskā palīglīdzekļa nodošanu personai patapinājumā.

**VII. Ar tehniskā palīglīdzekļa pakalpojumu saistītie maksāju****mi**

58**.** Saņemot tehnisko palīglīdzekli, persona samaksā vienreizēju iemaksu centra vai attiecīgā pakalpojuma sniedzēja kasē vai kontā. Vienreizēju iemaksu veic šādā apmērā:

58.1. par bērnu – 1,42 *euro*;

58.2. par personu, kas vecāka par 18 gadiem, – 7,11 *euro*.

59. Ja personai viena veida funkcionēšanas traucējumu mazināšanai nepieciešams izgatavot tehnisko palīglīdzekli, kurš sastāv no vairākām sistēmā savienojamām daļām, persona veic vienreizējo iemaksu kā par vienu tehnisko palīglīdzekli.

60. Ja persona tehnisko palīglīdzekli nodod mēneša laikā pēc tā saņemšanas īpašumā vai patapinājumā, centrs veic vienreizējās iemaksas atmaksu, ja persona to rakstiski pieprasa un iesniedz maksājumu apliecinošu dokumentu.

61. No šo noteikumu 58[. punktā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#p21) minētās vienreizējās iemaksas, uzrādot attiecīgu izziņu, ir atbrīvota:

61.1. persona, kuras mājsaimniecībai noteikts trūcīgas mājsaimniecības statuss;

61.2. persona, kura atrodas ilgstošas sociālās aprūpes un sociālās rehabilitācijas institūcijā;

61.3. persona, kuras dzīvesvieta reģistrēta stacionārā ārstniecības iestādē;

61.4. persona, kura izcieš sodu brīvības atņemšanas iestādē.

62. Saņemot tehnisko šo noteikumu 2. pielikuma 1., 2., 145., 146. un 147.punktā minētos tehniskos palīglīdzekļus, persona sedz 20% tehniskā palīglīdzekļa cenas. Minētajā gadījumā persona veic maksājumu centra vai attiecīgā pakalpojuma sniedzēja kasē vai kontā. No šī maksājuma, uzrādot attiecīgu izziņu, ir atbrīvoti bērni un persona, kuras mājsaimniecībai ir noteikts trūcīgas mājsaimniecības statuss.

63. Ieņēmumus no šo noteikumu 58. un 59. punktā minētajiem maksājumiem centrs izmanto tikai tehnisko palīglīdzekļu iegādei, apkopei, remontam un ar tehnisko palīglīdzekļu izsniegšanu saistīto pakalpojumu sniegšanai.

64. Ja persona vēlas izpirkt tehnisko palīglīdzekli, kas atradies tās patapinājumā, un ir pienācis šo noteikumu [2. pielikumā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) minētais termiņš, pēc kura personai ir tiesības stāties rindā jauna tehniskā palīglīdzekļa saņemšanai, tā vēršas centrā ar iesniegumu par patapinājumā esošā tehniskā palīglīdzekļa iegādi. Ja centrs var pārliecināties, ka tehniskais palīglīdzeklis atrodas personas lietošanā, personai ir tiesības iegādāties tehnisko palīglīdzekli par cenu, kas ir 15 % no šā tehniskā palīglīdzekļa iegādes vērtības.

65. Ja persona ir lietojusi tehnisko palīglīdzekli pusotras reizes ilgāk par šo noteikumu [2. pielikumā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) noteikto laiku, kad personai ir tiesības stāties rindā jauna tehniskā palīglīdzekļa saņemšanai, saskaņā ar personas iesniegumu tehniskais palīglīdzeklis paliek personas īpašumā, ja centrs var pārliecināties, ka tehniskais palīglīdzeklis atrodas personas lietošanā.

66. Pieprasot atlīdzināt valsts budžeta līdzekļus par tehniskajiem palīglīdzekļiem, kuri personām piešķirti sakarā ar ceļu satiksmes negadījumiem, patapinātā tehniskā palīglīdzekļa atlīdzināmo vērtību aprēķina pēc tehniskā palīglīdzekļa atdošanas par tehniskā palīglīdzekļa faktisko lietošanas ilgumu, izmantojot šādu formulu:

|  |  |  |
| --- | --- | --- |
| A = | V | × D, kur |
| Ld |

A – atlīdzināmā vērtība;

D – faktiskais palīglīdzekļa lietošanas ilgums (dienas);

V – tehniskā palīglīdzekļa bilances vērtība;

Ld – šo noteikumu [2.pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) 6.ailē norādītais termiņš (dienās).

67. Ja šo noteikumu [65. punktā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#p17.1) minētais tehniskā palīglīdzekļa lietošanas ilgums pārsniedz šo noteikumu [2.pielikuma](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) 6.ailē norādīto termiņu, atlīdzināmā vērtība ir tehniskā palīglīdzekļa bilances vērtība tā izsniegšanas dienā.

**VIII. Transportlīdzekļa pielāgošanas pakalpojuma saņemšana**

68. Aģentūra šajos noteikumos noteiktajā kārtībā un piešķirtā finansējuma ietvaros personai, kura saņēmusi valsts komisijas atzinumu par pielāgota transportlīdzekļa nepieciešamību, nodrošina:

68.1. transportlīdzekļa vizuālu apskati un personas ar invaliditāti individuālo vajadzību noteikšanu;

68.2. personas ar invaliditāti īpašumā esoša transportlīdzekļa, personas lietošanā esoša citas fiziskas vai juridiskas personas, kredītiestādes vai līzinga sabiedrības transportlīdzekļa pielāgošanas pakalpojumu atbilstoši personas funkcionēšanas traucējumiem, veicot nepieciešamos šo noteikumu [1.pielikum](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel1)ā iekļautos transportlīdzekļa pielāgojumus;

68.3. kompensē personai transportlīdzekļa pielāgošanas izdevumus, ja persona transportlīdzekļa pakalpojumu saņēmusi ar līdzmaksājumu;

68.4. ja nepieciešams, personas ar invaliditāti informēšanu, tai skaitā veicot demonstrāciju, par pielāgota transportlīdzekļa lietošanu.

69. Lai pieteiktos transportlīdzekļa pielāgošanas pakalpojumam, persona aģentūrā iesniedz iesniegumu, kurā norāda vārdu, uzvārdu, personas kodu, dzīvesvietas adresi, kontakttālruni, e-pasta adresi (ja ir).

70. Šo noteikumu 69.punktā minētajam iesniegumam persona pievieno:

70.1. Veselības un darbspēju ekspertīzes ārstu valsts komisijas vai tās struktūrvienības – vispārēja profila Veselības un darbspēju ekspertīzes ārstu komisijas izsniegtas izziņas par speciāli pielāgota transportlīdzekļa nepieciešamību kopiju;

70.2. transportlīdzekļa reģistrācijas apliecības kopiju;

70.3. vadītāja apliecības kopiju;

70.4. transportlīdzekļa īpašnieka rakstisku atļauju veikt transportlīdzekļa pielāgošanu, ja iesniedzējs nav transportlīdzekļa īpašnieks.

71. Ierodoties aģentūrā, persona uzrāda personu apliecinošu dokumentu, invaliditātes apliecību un šo noteikumu 70.punktā minēto dokumentu oriģinālus.

72. Persona par auto pielāgošanas pakalpojumu veic šo noteikumu 58.punktā noteiktos maksājumus.

73. Aģentūras amatpersona mēneša laikā:

73.1. pieņem lēmumu par transportlīdzekļa pielāgošanas pakalpojuma piešķiršanu vai par personas uzņemšanu transportlīdzekļa pielāgošanas pakalpojuma rindā;

73. 2. pieņem lēmumu par atteikumu sniegt personai valsts finansētu transportlīdzekļa pielāgošanas pakalpojumu, ja:

73.2.1. personas statuss neatbilst šo noteikumu prasībām;

73.2.2. iesniegtie dokumenti arī pēc precizējošas informācijas saņemšanas neatbilst šo noteiktumu prasībām.

74. Persona var atkārtoti pieteikties transportlīdzekļa pielāgošanas pakalpojuma saņemšanai, ja:

74.1. ir beidzies šo noteikumu [1.pielikumā](file:///C:\Users\Arta\Desktop\Priekšlikumi%20NENPO%20-%20Copy\LMnot_180920_MK1474%20(2).doc#piel2) pielāgojumam noteiktais laiks;

74.2. ir mainījušās personas funkcionēšanas spējas.

75. Persona var saņemt transportlīdzekļa pielāgošanas pakalpojumu pie brīvi izvēlēta pakalpojuma sniedzēja. Ja transportlīdzekļa pielāgojumu veicis cits transportlīdzekļa pielāgošanas pakalpojuma sniedzēj~~s~~, aģentūra:

75.1. kompensē personai transportlīdzekļa pielāgošanas pakalpojuma izdevumus, nepārsniedzot aģentūras maksas pakalpojumu cenrādī attiecīgā transportlīdzekļa pielāgojuma veidam noteikto apmēru, ja persona iesniegusi aģentūrā šādus dokumentus:

75.1.1. iesniegumu par transportlīdzekļa pielāgošanai izlietoto finanšu līdzekļu kompensāciju;

75.1.2. tehniskās ekspertīzes atzinumu;

75.1.3. transportlīdzekļa pielāgošanas izdevumus attaisnojošus dokumentus;

75.2. atsaka kompensēt transportlīdzekļa pielāgošanas izdevumus, ja nav iesniegti šo noteikumu 75.1.apakšpunktā noteiktie dokumenti.

76. Aģentūras amatpersonas izdoto administratīvo aktu persona var apstrīdēt, iesniedzot attiecīgu iesniegumu aģentūras direktoram. Aģentūras direktora lēmumu var pārsūdzēt tiesā.

**IV. Noslēguma jautājums**

77. Atzīt par spēku zaudējušiem Ministru kabineta 2009.gada 15.deecembra noteikumus Nr.1474 "Tehnisko palīglīdzekļu noteikumi" (Latvijas Vēstnesis, 2009, 203. nr.; 2012, 43. nr.; 2013, 159., 203. nr.; 2014, 210. nr.; 2016, 9. nr.; 2018, 49.nr.).

**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Eiropas Komisijas 2014. gada 1. jūlija Direktīvas [2014/85/ES](http://eur-lex.europa.eu/eli/dir/2014/85/oj/?locale=LV), ar ko groza Eiropas Parlamenta un Padomes Direktīvu [2006/126/EK](http://eur-lex.europa.eu/eli/dir/2006/126/oj/?locale=LV) par vadītāju apliecībām;

2) Eiropas Parlamenta un Padomes 2011. gada 9. marta Direktīvas [2011/24/ES](http://eur-lex.europa.eu/eli/dir/2011/24/oj/?locale=LV) par pacientu tiesību piemērošanu pārrobežu veselības aprūpē.

Ministru prezidents                                                     A.K.Kariņš

Labklājības ministre                                                    G.Eglītis

Pikše 67021634,

[Ineta.Pikse@lm.gov.lv](mailto:Ineta.Pikse@lm.gov.lv)